text: Trampolin-skader stiger i takt med foråret
  11 april 2011 kl. 14.27
  Foråret er kommet og med foråret følger også trampolinskader.
  De seneste par år er antallet af ulykker med en trampolin involveret steget voldsomt.
  Og weekendens solrige vejr var bestemt ikke med til at ændre på den udvikling. 
  På skadestuen i Horsens har personalet de seneste dage tydeligt kunne mærke, at det nu er sæson for havetrampoliner. 
  
  skadetallet fordiblet på tre år
  I følge tal fra Institut for Folkesundhed kom cirka 3500 børn og voksne til skade på trampoliner i 2006.
  I 2007 var tallet steget til 5800 personer, og året efter 6100.
  I 2009 var antallet af skader 7500 - dvs. næsten en fordobling i forhold til 2006. 
  Skaderne efter trampolinspring er tit og ofte de samme slags - nemlig brækkede hånd- og fodled samt hovedlæsioner.
  Den bedste måde at undgå skader er, at forældre opstiller klare regler for, hvordan trampolinen må bruges - og at der
  aldrig hopper flere personer sammen på en trampolin.
  